Z A P I S N I K
28. sjednice Vijeća Mjesnog odbora Mlinovi,
održane 21. rujna 2023.
u MO Mlinovi, Jahorinska 5,
s početkom u 19.00 sati 
 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Gordan Vergles, član Vijeća
Marko Erdeljac, član Vijeća
Zlatko Domljan, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 5 od 5 članova Vijeća.
             Potpredsjednica Vijeća MO Mlinovi snima sjednicu o čemu su nazočni obaviješteni. 
             Predsjednik Vijeća MO Mlinovi daje na glasanje zapisnik sa 27. sjednice koji je jednoglasno prihvaćen.
             Predsjednik Vijeća MO Mlinovi daje na glasanje predloženi dnevni red 28. sjednice koji je jednoglasno prihvaćen.  

              Na sjednicu je došao g. Tomić i iznio problematiku Lovćenskih stuba.
 
 
DNEVNI RED:

1. Tekuća problematika 
2. Pitanja, prijedlozi i obavijesti

 
1) Tekuća problematika

1.1. Problematika Lovćenskih stuba
             G. Tomić upoznaje nazočne s problematikom Lovćenskih stuba (stube koje povezuju Lovćensku ulicu i Razgled). Stube su u jako lošem stanju kao i pristupni put stubama. Raste korov, gazišta pojedinih stepenica su pukla a većina je trula i pitanje je vremena kada će se netko ozlijediti. Kanalice uz stube također su obrasle korovom. Prema informaciji g. Tomića jedino je on održavao te stepenice i pristupni put. Sada je to sve zaraslo. Predsjednik Vijeća izvještava da je 28. kolovoza 2023. godine poslan dopis Gradu Zagrebu, nadležnim službama u vezi problematike Lovćenskih stuba u kojem je MO Mlinovi zatražio očevid i sanaciju Lovćenskih stuba sa slikama kao prilozima. 

Nakon provedene rasprave VMO Mlinovi donosi jednoglasno zaključak kojim se traži uređenje i asfaltiranje pristupnog puta kao i uređenje i održavanje Lovćenskih stuba. Nadalje, jednoglasno je usvojen prijedlog se da se uputiti upit prema GČ s prijedlogom da se stavi u plan za 2024. godinu spajanje sa novim parkom za djecu i postavljanje klupa i rasvjete. 

1.2. Nepoštivanje prometnih propisa i ugrožavanje sigurnosti građana na području Gradske četvrti Podsljeme, hitno postupanje – traži se
            Predsjednik Vijeća izvještava da je Gradska četvrt Podsljeme 15. rujna 2023. uputila dopis I. postaji prometne policije, I. Policijskoj postaji Zagreb, IV. Policijskoj postaji Zagreb, V. Policijskoj postaji Zagreb, Gradskom uredu za obnovu i izgradnju, Sektoru za komunalno prometno redarstvo u kojem se navodi da je Vijeće GČ Podsljeme konstantno suočeno s nezadovoljstvom građana zbog problema u odvijanju prometa zbog nepoštivanja prometnih znakova, prometnih propisa, prevelikih brzina, nepropisnog parkiranja na nogostupu i mjestima gdje je zabranjeno zaustavljanje i parkiranje. Problemi su sve veći a predsjednik Vijeća GČ dobiva svakodnevno pozive nezadovoljnih građana u vezi navedenih problema. Kao jedna od mjera predlaže se postava video nadzora na lokacijama koje su utvrđene kao prioritetne a koje bi pomogle u sankcioniranju neodgovornih sudionika u prometu. Nadalje, inzistira da se na navedenim lokacijama svakodnevnim motoriziranim i pješačkim ophodnjama vrši konstantna provjera poštivanja prometnih propisa, kontrolu vozača na alkohol i opojne droge, te sankcioniranje objesne vožnje i kažnjavanje u cilju zaštite građane, a posebno djece i pješaka u prometu prije nego dođe do tragičnih posljedica po živote stanovnika. Predsjednik Vijeća napominje da se 31. kolovoza 2023. godine osobno obratio GČ Posljeme u vezi navedene problematike za pojačani nadzor na području Mlinova, posebno u zoni škole i vrtića. 

1.3.  Napadi psa na području Grašćice
            Predsjednik Vijeća izvještava o napadima psa u ulici Grašćica i nanošenju teških tjelesnih ozljeda. Poznato je ime vlasnika a o napadima je obaviještena policija i komunalno redarstvo.  
          
1.4.  Poplave na području Mlinova
              Predsjednik Vijeća izvještava da je nakon zadnje veće količine padalina ponovo došlo do poplave na istim lokacijama kao i prethodnih puteva (Lovćenska g. Maček, ugao Ulice Mlinovi i Vodenica te ulica Mlinovi 123) o čemu je obaviještena Gradska četvrt Podsljeme i  zatražen očevid nadležnih službi. Traži se da prilikom očevida bude nazočan predsjednik Vijeća MO Mlinovi te snimanje na navedenim lokacijama. 

Nadalje, predsjednik Vijeća izvještava nazočne da bi navodno u drugoj polovici 2024. godine ulica Mlinovi išla u rekonstrukciju ali samo vodovod a ne i odvodnja. Stoga VMO Mlinovi jednoglasno donosi zaključak kojim traži da se uz rekonstrukciju vodovoda paralelno provode i sanacija odvodnje.    

1.5. Ostalo
             Predsjednik Vijeća izvještava da je ponovo uputio zahtjev za uređivanje okoliša oko zgrade mjesne samouprave i Alanskih stuba.

             Za lokacije Vodenica, Grašćica i Rudine predsjednik Vijeća izvještava da je poslao zahtjev za odvoz komunalnog otpada.

            VMO Mlinovi obratili su se mladi u vezi izrade grafita na zidu ispred zgrade mjesne samouprave, Jahorinska 5. Predsjednik Vijeća provjeriti će s GČ šta je potrebno za ishođenje dozvole.

            Predsjednik Vijeća izvještava da je ponovo tražio postavljanje rukohvata na Alanskim stubama.
   

2) Pitanja, prijedlozi i obavijesti
 
2.1. Pronalaženje lokacije za park za pse na području GČ Podsljeme
             Vezano uz upite i interes građana VMO Mlinovi donosi zaključak kojim se traži da GČ Podsljeme iznađe lokaciju za izgradnju parka za pse. Predlaže se ispitati lokaciju u Jahorinskoj ulici uz potok i parcele iza dječjeg igrališta nasuprot dućana Spar u Mlinovima te parcele nasuprot Gradske četvrti u Šestinama. Ako iste nisu moguća opcija traži se prijedlog neke druge lokacije na kojoj bi se izgradio park za pse. 
Nakon provedenog ispitivanja mogućih lokacija za park za pse VMO Mlinovi traži očitovanje GČ o istome. 

2.2. Postavljanje nadstrešnice na stajalištu autobusa na Gornjem Prekrižju kod kružnog toka
            VMO Mlinovi predlaže da GČ Podsljeme službeno uputi prijedlog nadležnom MO za postavljanje nadstrešnice na stajalištu autobusa na Gornjem Prekrižju kod kružnog toka.

Sjednica je završena u 19:50 sati.



KLASA: 024-08/23-003/1766
URBROJ: 251-13-11-2/003-23-2
Zagreb, 21. rujna 2023.


Zapisnik obradila: Mirela Gašpert Bertić


  
                 Zapisnik sastavila:
	Silva Vresk, potpredsjednica Vijeća   
                                                                         
	    






                                                                                                               Predsjednik Vijeća
Mjesnog odbora Mlinovi
                                                                                                            Sendi Numan




